
Dok klanjam često mi dolaze ružne misli kojih se ne mogu riješiti. Time sam iskušana već duže vrijeme, a nikome se nisam žalila. Nekada mi dođe da plačem. Šta da činim? Allah vas nagradio!


* 
* 
* 
* 
* 
* 
* 

 
Dok klanjam često mi dolaze ružne misli kojih se ne mogu riješiti?

***[Šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** nastoji pokvariti djela koja čovjek čini, naročito ***[namaz](https://pitajucene.com/search/Namaz/questions/ "Pretraži pitanja o namazu")***, najbolje djelo. Uvažena sestro, ružne misli koje te napadaju napadale su bolje ljude od nas: Poslanikove, ﷺ, ashabe. Imam Muslim i neki drugi muhaddisi zabilježili su da se Osman b. Ebu As požalio Resulullahu, ﷺ: “Allahov Poslaniče, šejtan me ometa dok učim Kur´an u namazu!”, na šta mu je Vjerovjesnik, ﷺ, odgovorio: “*To je šejtan koji se zove Hinzeb; kada osjetiš da ti donosi ružne misli, traži utočište od Uzvišenog Allaha protiv njega i simbolično pljucni tri puta na lijevu stranu!“* Osman je govorio: “Učinio sam kako mi je preporučeno, pa ga je Allah odagnao od mene.” (Muslim, 14/156/2203, Ahmed, 4/216/18057, Tahavi, 1/344-345/370, Ibn Sunni, str. 204/577, Bejheki u *Ed**–**delail**,* 5/307, Abdu b. Humejd, 1/343/380.)  

Dakle, ako čovjek, dok klanja, osjeti šejtanovo prisustvo, zatražit će utočište: euzubillahi mineš-šejtanir-radžim, i pljucnuti tri puta preko lijevog ramena. Time će se, uz Allahovu pomoć, riješiti svakojakih misli. A savjetujem sestri da pročita neku brošuru koja se bavi temom skrušenosti u namazu, jer ona zatvara, ili bar sužava šejtanske prilaze čovjeku. Molim Uzvišenog da nas sačuva šejtanskih spletki i slijeđenja njegovih stopa, amin!  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


